Ρώμη · Βατικανό · Φλωρεντία
Ταξίδι 4 ημερών
ΑΝΑΛΥΤΙΚΟ ΠΡΟΓΡΑΜΜΑ
1η Ημέρα  Αθήνα → Ρώμη, Ξενάγηση Πόλης
Συγκέντρωση στο αεροδρόμιο και αναχώρηση για Ρώμη. Άφιξη, συνάντηση με τον ξεναγό σας και μεταφορά στην «Αιώνια Πόλη», όπου θα ξεναγηθείτε περιπατητικά. Θα ξεκινήσουμε με το πιο αντιπροσωπευτικό μνημείο της Ρωμαϊκής αυτοκρατορίας, το επιβλητικό Κολοσσαίο (Colosseo). Εκεί θα φωτογραφήσουμε την Αψίδα του Αυτοκράτορα Κωνσταντίνου που χτίστηκε για να γιορτάσει τη νίκη του επί του Αυτοκράτορα Μαξέντιου. Περπατώντας στις ρωμαϊκές αγορές κάτω από τον λόφο του Καπιτωλίου, σημερινό Δημαρχείο της πόλης, θα βρεθούμε στην Piazza Venezia με το επιβλητικό Palazzo Vittoriano, σημερινό σημείο του Άγνωστου Στρατιώτη. Στη συνέχεια, περνώντας από τη Via del Corso θα καταλήξουμε στη φημισμένη Fontana di Trevi, με το εντυπωσιακό συντριβάνι. Ακολουθεί επίσκεψη στην όμορφη πλατεία «Ισπανίας» (Piazza di Spagna), που αποτελεί ένα από τα πιο όμορφα σημεία της πόλης. Από εδώ ξεκινάει και η περίφημη Via Condotti με τα πολυτελή καταστήματα μόδας και το διάσημο ιστορικό καφέ «Greco» (από το 1760). Μεταφορά στο ξενοδοχείο και τακτοποίηση στα δωμάτια.
2η Ημέρα  Προαιρετική Επίσκεψη στα Μουσεία Βατικανού
Πρόγευμα στο ξενοδοχείο. Νωρίς το πρωί, μεταφορά στο Βατικανό για την ξενάγηση στα Μουσεία Βατικανού (εάν και εφόσον έχει προηγηθεί κράτηση βάσει διαθεσιμότητας). Θα θαυμάσετε τεράστιες συλλογές ανεκτίμητων έργων τέχνης με αποκορύφωμα την περίφημη Capella Sistina — το παρεκκλήσι του Αποστολικού Παλατιού με τοιχογραφίες και νωπογραφίες φιλοτεχνημένες από τους μεγαλύτερους καλλιτέχνες της Αναγέννησης. Όποιος επιθυμεί μπορεί να επισκεφτεί τη Βασιλική του Αγίου Πέτρου, τη μεγαλύτερη εκκλησία του κόσμου (χωρίς ξενάγηση), όπου βρίσκεται η Pieta του Μιχαήλ Άγγελου. Χρόνος ελεύθερος για προσωπικές δραστηριότητες στην πλούσια αγορά της πόλης.
3η Ημέρα  Ρώμη → Φλωρεντία
[image: d46d0d82-fd0e-4969-9508-efea04cec091.png]Πρόγευμα στο ξενοδοχείο και ημέρα ελεύθερη στη διάθεσή σας. Όσοι επιθυμείτε (απαιτείται ελάχιστη συμμετοχή) μπορείτε να επιλέξετε ολοήμερη εκδρομή στη Φλωρεντία, την πόλη της Αναγέννησης υπό την προστασία της UNESCO. Θα γνωρίσουμε περιπατητικά το μεγαλοπρεπές Duomo με το καμπαναριό του Giotto, το Βαπτιστήριο με τις μπρούντζινες πόρτες και τα μωσαϊκά, την εκκλησία Santa Croce, τη Piazza della Signoria και το Ponte Vecchio. Επιστροφή στη Ρώμη το απόγευμα — προτείνουμε βόλτα στην περιοχή Trastevere, την «Πλάκα» της Ρώμης.
4η Ημέρα  Ρώμη → Αθήνα
Πρόγευμα στο ξενοδοχείο. Χρόνος ελεύθερος για να αποχαιρετήσετε τη Ρώμη. Μεταφορά στο αεροδρόμιο για την πτήση επιστροφής στην Αθήνα.

